**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk - projekts) mērķis ir nodrošināt izglītības procesa nepārtrauktību.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir izstrādāts, pamatojoties uz Izglītības un zinātnes ministrijas iniciatīvu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai” paredz, ka pieaugušo profesionālās tālākizglītības, profesionālās pilnveides un neformālās izglītības programmu apguvi nodrošina attālināti, definējot izņēmumus, kas lielākoties attiecas uz mediķiem, mācības apsardzes darbības jomā, praktiskās mācības dzelzceļa, autosatiksmes, jūrniecības un aviācijas apakšnozarē, kā arī pasažieru pārvadājumu, kravu pārvadājumu, bīstamo kravu pārvadājumu un traktortehnikas jomā un transportlīdzekļu vadīšanas apmācību.Līdz ar to jau ilgstoši ir aizliegums īstenot jebkādu daļu, tai skaitā programmas praktisko daļu klātienē vairākās profesionālās izglītības programmās. Turklāt profesionālās izglītības programmas ir orientētas tieši uz praktisku prasmju apguvi, un līdz ar to bieži teorētiskās daļas apguve notiek kopā ar praktiskās daļas apguvi. Ņemot vērā, ka ierobežojumi klātienes nodarbībām profesionālo prasmju apguvei ir bijuši spēkā jau ilgstoši, izglītības iestādēs ir izsmeltas iespējas atlikt uz vēlāku laiku tās nodarbības, kas nepieciešamas profesionālo prasmju apguvei un kuru īstenošanu nav iespējams nodrošināt attālināti, kā rezultātā nav iespējams pabeigt jau uzsāktās izglītības programmas.   Profesionālās tālākizglītības programmu mērķi pilnībā sakrīt ar pamata/vidējās profesionālās izglītības programmu mērķiem – profesionālās kvalifikācijas iegūšana atbilstoši darba tirgus vajadzībām. Tas ir viens no ceļiem profesionālās kvalifikācijas iegūšanai jo īpaši tiem, kuriem ir tikai vispārējā izglītība. Profesionālās tālākizglītības programmu kvalitātes un īstenošanas prasības tādas pašas kā uz pamata/vidējās profesionālās izglītības programmām.Papildus minētajam vairākās nozarēs darba tirgū trūkst kvalificētu darbinieku un ir darbaspēka pārpalikums ar vidējo vispārējo izglītību. Profesionālās tālākizglītības programmas nodrošina iespēju iegūt pirmo profesionālo kvalifikāciju vai pārkvalificēties uz augošo nozari.It īpaši pašreizējā situācijā, kad, ievērojot noteiktos ierobežojumus vairākām ekonomiskajām aktivitātēm, ir jāveicina personu pārkvalificēšanās un to iekļaušanās darba tirgū, ļaujot tām pabeigt iesāktās profesionālas tālākizglītības programmas un iekļauties darba tirgū. Turklāt profesionālās pilnveides izglītības programmu regulāra apgūšana bieži ir kā nosacījums tiesību darboties nozarē iegūšanai vai saglabāšanai, ko nosaka pati nozare vai darba devējs. Līdz ar to iespēja iesaistīties šādās programmām ir saistīta ar pieeju nodarbinātībai.llgstoši ir aizliegums īstenot nodarbināto profesionālās pilnveides programmu mācības klātienē un tādu nozaru asociācijas kā kokapstrāde, mašīnbūve un metālapstrāde, elektrisko un optisko iekārtu ražošana, ķīmiskā rūpniecība, vieglā rūpniecība, izmitināšanas un ēdināšanas pakalpojumi u.c., kas pārstāv arī lielākos nozares spēlētājus, kas ir cietuši no Covid-19, ir norādījušas, ka ilgstoši nespējot pilnveidot nodarbināto prasmes specifiskās jomās, piemēram,  darbā ar dažādām iekārtām, komersantiem samazinās darba produktivitātes rādītāji un pieaug iekārtu bojājumu risks un līdz ar to arī izmaksas to novēršanai. Covid-19 radītā nenoteiktība ietekmē arī pasūtījumu ritumu un ražošanas jaudu apjomu. Nodarbināto profesionālās pilnveides programmās nepieciešams nodrošināt mācības klātienē uzņēmumiem, kuriem specifikas dēļ mācības nav iespējams rīkot attālināti, jo tās paredz praktisku iemaņu pilnveidi, lai nodrošinātu maksimālu eksportspēju un kāpinātu augstas pievienotās vērtības produktu ražošanu un pakalpojumu sniegšanu.  Ievērojot minēto noteikumu projekts paredz īstenot klātienē:1) praktiskās mācības nozarēs (t.sk. klīniskās mācības veselības aprūpē un apmācību pirmās palīdzības sniegšanā), kurās ir noteikta obligāta prasība pēc kvalifikācijas uzturēšanas, 2) profesionālās tālākizglītības programmu praktiskās daļas apguvi, kvalifikācijas praksi un profesionālās kvalifikācijas eksāmena kārtošanu, kā arī profesionālās pilnveides programmu praktiskās daļas apguvi, ja to nevar veikt attālināti. Ir noteikts konkrēts, neliels izglītojamo skaits (10 izglītojamie), kā arī noteiktas prasības epidemioloģiskās drošības nodrošināšanai.Minēto ierobežojuma mīkstināšana pēc būtības neradīs papildu epidemioloģiskos riskus, jo minētais izglītojamo skaits ir neliels. Atbilstoši Valsts izglītības informācijas sistēmas datiem pašreiz profesionālās tālākizglītības programmās kopā mācās 5667 izglītojamie, bet profesionālās pilnveides programmas apgūst 5168 izglītojamieŅemot vērā to, ka ar šiem grozījumiem tiek paredzēta iespēja pirmās palīdzības praktisko apmācību veikt 10 cilvēku grupā tāpat kā pārējās pieaugušo mācību programmās, tehniski precizēta esošo noteikumu redakcija, svītrojot no noteikumiem prasību par individuālu pirmās palīdzības praktisko apmācību.Noteikumu projekts paredz svītrot 32.7 11.1., 32.7 11.5., 32.711.8., 32.711.10. un 32.7 11.11.apakšpunktus, lai novērstu normu dublēšanos, jo noteikumu projekta 32.7 11.12. punkta redakcija ietver arī nosacījumus, kas attiecināmi uz profesionālo pilnveidi veselības nozarē.Vienlaicīgi noteikumu projekts arī paredz, ka personas, ka personas, kurām ir sadarbspējīgs vakcinācijas vai pārslimošanas sertifikāts, kas apliecina, ka persona ir vakcinēta pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas var piedalīties pieaugušo profesionālās izglītības programmu apguvē klātienē līdz 20 personām grupā, neievērojot šo noteikumu prasības par masku nēsāšanu, distances ievērošanu u.c., izņemot telpu vēdināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Ekonomikas ministrija, Veselības ministrija, Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz profesionālās izglītības iestādēm, kas īsteno profesionālas tālākizglītības programmas, kā arī tautsaimniecības nozaru komersantiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam nav ietekmes uz tautsaimniecību, administratīvais slogs būs izglītības iestādēm, kas īsteno profesionālās tālākizglītības programmas.  |
| 3. | Administratīvo izmaksu monetārs novērtējums | Administratīvās izmaksas monetāro izvērtējamu nav iespējams veikts, jo tas ir katras profesionālās izglītības iestādes, kompetencē, kas risinās jautājumu par izglītības ieguves procesa nodrošināšanas iespējām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā, kā arī paredzēts to elektroniski izplatīt augstskolām, koledžām, ieslodzījuma vietām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta un šāds regulējums rada labvēlīgākus apstākļus mācību procesa nodrošināšanai. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem, nav nepieciešams veidot jaunas institūcijas, likvidēt vai reorganizēt esošās. Projekta izpilde neietekmē projekta izstrādē iesaistītās institūcijas funkcijas un uzdevumus.  |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

Terinka, 67047975

Inese.Terinka@izm.gov.lv